Puk wil klag teen Beeld terugtrek, sê KgwadiBeeld se voorblad op 21 Februarie 2014 Die Noordwes-Universiteit wil nie voortgaan met klagtes wat by die Persombudsman ingedien is teen Beeld se berigte oor studente wat ‘n sogenaamde Nazi-saluut op die Puk-kampus uitvoer nie, ten spyte van die bevinding dat daar geen Nazi-praktyke op die kampus gebruik is nie. Só sê prof. Dan Kgwadi, visekanselier van die Noordwes-Universiteit. Die universiteit het vroeër vanjaar die klag oor die dagblad se beriggewing oor die voorval aanhangig gemaak, maar dit toe tydelik teruggetrek, hangende die uitkoms van die ondersoektaakspan se verslag. Dié verslag het bevind dat daar, in stryd met Beeld se beriggewing, geen nazistiese of fascistiese insidente op die Puk plaasgevind het nie. Die sogenaamde Wessels-verslag is intussen deur die universiteitsraad bestudeer, en ‘n raadsverslag daaroor is Donderdagoggend oorhandig aan Blade Nzimande, minister van hoër onderwys. Kgwadi het aan Maroela Media gesê hy sal eerder met die bestuur van Beeld vergader in ‘n poging om tot ‘n vergelyk te kom. Indien daar nie tot ‘n vergelyk gekom kan word nie en daar is steeds ongelukkigheid oor die koerant se beriggewing rakende die universiteit, kan daar stappe geneem word, het hy gesê. Hy het tydens ‘n mediakonferensie in Pretoria die studente en ouers van studente wat in die mediaberiggewing blootgestel is, om verskoning gevra. “Ons verstaan die trauma waardeur julle moontlik gaan. Julle het dalk nooit eens geweet julle aksies is so omstrede nie. Ek wil inwoners van Suid-Afrika verseker dat hulle hul kinders na ons universiteit kan stuur en dat hulle nie aan dié tipe verleentheid onderwerp sal word nie,” het hy gesê. Lees ook: “Geen Nazi-kultuur op Puk-kampus,” bevind verslag Raad bestudeer nog Puk-verslag Puk: Nog géén besluit oor Wessels-verslag AfriForum Jeug eis dat Wessels-verslag verwerp word Puk-debat: Waaroor die geveg gaan en nié gaan nié Puk-verslag “in politiek ontvang en gebore” Raad wil Puk-verslag oor ontgroening eers verder bekyk NWU-klag teen dagblad teruggetrek; transformasie by Puk bespoedig Voorstelle van internasionale ondersoekspan by NWU belemmer multi-kulturele inslag Puk: Engels moet gelyk met Afrikaans, sê verslag Theuns Eloff tree uit met roerende afskeidsboodskap NWU dien klag in by Persombudsman teen dagblad Puk-ondersoekspan bekend gemaak Puk-koshuise: Ondersoek afgehandel Puk-raadsvergadering: Eloff tree uit; ondersoek van stapel gestuur Puk-groet: Raad besluit oor Puk se pad vorentoe Zuma reageer op Puk-groet Regshulp vir geskorste Puk-HK-lede Oud-student bedank Puk vir balans Video: Hitler se reaksie op Puk-groet Basson se roekelose joernalistiek Video: pukke moet transformeer – departement Puk-studente begin met eie veldtog Video: Puk-studente stap uit tydens Nazi-video Solidariteit v. Beeld lok vurige reaksie uit Solidariteit: Bloedneus vir Beeld en Basson Puk-groet: Departement sê koppe gaan rol NWU-raad: “Ons sal nie menseregteskendings duld nie” Puk-groet: NWU-bestuur moet dringend afgedank word – HETN Premier reageer op Puk-groet Puk-groet: Twitter-vermaak terwyl storm woed Debat oor Puk-groet ‘n g*tslag vir Afrikaans Puk-rektor sê oor Nazi-saluut